**REGLER FOR UTBETALING AV OPPDRETTERPREMIER**

**(Gjeldende fra 01.07.2015)**

**Hestens kvalifikasjoner:**

**1.** Hesten må være norskfødt.

**a)** Ved hestens fødsel må dens mor være sertifisert i Det Norske Travselskap.

**b)** Hestens far må ved bedekning være godkjent til avl etter de til enhver tid fastsatte bestemmelser.

**2.** Hesten må være registrert i et av de nordiske lands sentralforbund.

**Beregning av oppdretterpremier:**

**1.** Det Norske Travselskap fastsetter hvert år en totalsum til premier basert på innbetaling av 12% av alle løpspremier utbetalt i norske løp på norske travbaner. Etter endt sesong beregnes og fordeles denne summen slik:

Det brukes følgende skala for kaldblodshester på norske baner:

Gruppe 1: Hester f.o.m. 2 år t.o.m. 6 år: 15%

Gruppe 2: Hester f.o.m. 7 år t.o.m. 10 år: 10%

Gruppe 3: Hester f.o.m. 11 år t.o.m. 15 år: 5%

Det brukes følgende skala for kaldblodshester på nordiske baner:

Gruppe 1: Hester f.o.m. 2 år t.o.m. 6 år: Inntil 15%

Gruppe 2: Hester f.o.m. 7 år t.o.m. 10 år: Inntil 10%

Gruppe 3: Hester f.o.m. 11 år t.o.m. 15 år: Inntil 5%

Det brukes følgende skala for varmblodshester på norske baner:

Gruppe 1: Hester f.o.m. 2 år t.o.m. 5 år: 20%

Gruppe 2: Hester f.o.m. 6 år t.o.m. 10 år: 10%

Gruppe 3: Hester f.o.m. 11 år t.o.m. 12 år: 5%

Det brukes følgende skala for varmblodshester på nordiske baner:

Gruppe 1: Hester f.o.m. 2 år t.o.m. 5 år: Inntil 20%

Gruppe 2: Hester f.o.m. 6 år t.o.m. 10 år: Inntil 10%

Gruppe 3: Hester f.o.m. 11 år t.o.m. 12 år: Inntil 5%

**2.** Det utbetales også oppdretterpremier fra løp arrangert i andre UET-land enn nordiske land dersom hesten representerer Norge eller løpet defineres som et Gruppe-1 løp.

**3.** Utbetales det oppdretterpremier direkte fra en arrangør, trekkes dette fra den beregnede sum under pkt. 1 under «Beregning av oppdretterpremier».

**4.** Premiebeløp som ikke samlet overstiger kr. 2.000,- pr hest pr år gir ikke rett til oppdretterpremier. Oppdretterpremier fra norske løp på norske baner utbetales to ganger årlig mens oppdretterpremier fra øvrige nordiske baner, representasjonsløp og Gruppe-1 løp utbetales etterskuddsvis en gang i året.

**5.** Oppdretterpremier utbetales til den som er oppdretter ifølge DNTs register. Dersom utbetaling skjer etter oppdretters død, tilfaller premien oppdretters dødsbo som arv etter oppdretter. Ved skifte kan retten til oppdretterpremier overdras den som arver oppdretteren. Overdragelse må være registrert i DNT gjennom innsendt skifteattest. På lik linje med DNTs regler for sertifisering av hest, krever DNT at en person skal være mottager for eventuelle oppdretterpremier.

**6.** Retten til oppdretterpremier faller bort når rettighetshaverens bo blir tatt under konkursbehandling eller overføring etter pkt. 4 ikke er registrert i DNT. Oppdretterpremier blir igjen utbetalt når DNT mottar en bekreftelse på at en konkursbehandling er avsluttet.